റാന്നി അങ്ങാടി ഗ്രാമപഞ്ചായത്ത്

പത്തനംതിട്ടയിലെ,റാന്നി താലൂക്കിൽ പെട്ട ഒരു ഗ്രാമപഞ്ചായത്ത് ആണ് റാന്നി അങ്ങാടി. ഇംഗ്ലീഷ്; Ranni Angady. 30.72 ചതുരശ്ര കിലോമീറ്ററാണ് വിസ്തൃതി( 2073.94 ഹെക്ടർ ). 4 തോടുകൾ പലതരം ചെറിയ തോടുകൾ ആയി ചേർന്ന് പമ്പാനദിയിൽ പതിക്കുന്നു. 2073.94 ഹെക്ടർ ഭൂമിയുണ്ടെങ്കിലും 1830.42 ഹെക്ടർ സ്ഥലത്തു മാത്രമേ കൃഷി ചെയ്യുന്നുള്ളൂ. റാന്നി അങ്ങാടി ഗ്രാമപഞ്ചായത്തിന്റെ പ്രസിഡന്റ്: മാത്യു (ബാബു പുല്ലാട്ട്), വൈസ് പ്രസിഡന്റ് :ദീനാമ്മ സെബാസ്റ്റ്യൻ (2016) 

ചരിത്രം
1953 ലാണ് ഗ്രാമപഞ്ചായത്ത് സ്ഥാപിക്കപ്പെട്ടത്.
റാന്നിയുടെ അങ്ങാടി സ്ഥിതിചെയ്യുന്ന സ്ഥലമായതിനാൽ ആകാം ഈ പേർ വന്നത്. 

പത്തനംതിട്ട ജില്ലയിലെ റാന്നി താലൂക്കിൽ റാന്നി ബ്ളോക്ക് പരിധിയിൽ വരുന്ന ഗ്രാമപഞ്ചായത്താണ് റാന്നി അങ്ങാടി ഗ്രാമപഞ്ചായത്ത്. 30.72 ചതുരശ്ര കിലോമീറ്റർ വിസ്തൃതിയുള്ള പഞ്ചായത്തിന്റെ വാർഡുകളുടെ എണ്ണം 13 ആണ്. പഞ്ചായത്തിന്റെ അതിരുകൾ വടക്ക് -  വലിയകാവ് വനം, കോട്ടയം ജില്ലയിലെ മണിമല പഞ്ചായത്ത്, കിഴക്ക് -പഴവങ്ങാടി പഞ്ചായത്ത് അതിർത്തിയും, തെക്ക്-പമ്പാനദി,  പടിഞ്ഞാറ്-അയിരൂർ പഞ്ചായത്ത്, കൊറ്റനാട് പഞ്ചായത്ത് എന്നിവയാണ്. മദ്ധ്യ തിരുവിതാംകൂറിന്റെ സാമൂഹ്യസാംസ്കാരിക ചരിത്രത്തിൽ നിർണ്ണായകമായ പങ്ക് വഹിച്ചിട്ടുള്ള ഒരു ചെറു ഗ്രാമമാണ് റാന്നി അങ്ങാടി. മലകൾ, കുന്നുകൾ, താഴ്വരകൾ, നെൽപ്പാടങ്ങൾ, നദി, തോടുകൾ, വനം ഇവയെല്ലാം ഈ ചെറുഗ്രാമത്തിന്റെ മനോഹരിതയെ വർദ്ധിപ്പിക്കുന്നു. പത്തനംതിട്ട ജില്ലയിലെ റാന്നി താലൂക്കിലുള്ള ഗ്രാമങ്ങളിൽ ഏറ്റവും ചെറിയ ഗ്രാമങ്ങളിലൊന്നാണിത്. കിഴക്കുഭാഗത്തു വലിയതോടും, പഴവങ്ങാടി പഞ്ചായത്തും, തെക്കു ഭാഗത്തു പുണ്യനദിയായ പമ്പയും, പടിഞ്ഞാറു ഭാഗത്ത്  അയിരൂർ പഞ്ചായത്തും മല്ലപ്പള്ളി താലൂക്കിലെ കൊറ്റനാട്ടുപഞ്ചായത്തും വടക്ക് വലിയകാവ് വനവും മണിമല പഞ്ചായത്തുമാണ് ഗ്രാമത്തിന്റെ അതിർത്തികൾ. ഇവിടുത്തെ ജനങ്ങൾ വിദ്യാസമ്പന്നരും അദ്ധ്വാനശീലരുമാണ്. ക്രിസ്തു വർഷം 1500-നോടടുത്ത്  അങ്ങാടി മിക്കവാറും വനപ്രദേശമായിരുന്നു. ആനയും മറ്റ് ദുഷ്ടമൃഗങ്ങളുമുണ്ടായിരുന്നു. ജനസംഖ്യയും കുറവായിരുന്നു. കർത്താക്കൻമാർ പല പ്രദേശങ്ങളിൽ നിന്നായി കൃഷിക്കാരെയും, കൈത്തൊഴിൽക്കാരെയും കൊണ്ടുവന്നു താമസിപ്പിച്ചു.  അടക്കായും, കുരുമുളകുമായിരുന്നു പ്രധാന നാണ്യവിളകൾ.  അതിന്റെ കച്ചവടത്തിന് പാണ്ടിയിൽ നിന്നും സാർത്ഥവാഹകസംഘങ്ങൾ വന്നു. മലനാടിന്റെ റാണിയായ ഈ പ്രദേശത്തിന് റാന്നി എന്ന പേരു കൊടുത്തത് അവരാണ്. റാണി ക്രമേണ റാന്നിയായി രൂപാന്തരപ്പെട്ടു.

ഭൂപടം
രേഖാചിത്രം  
ഗൂഗിൾ മാപ്പ്  
പ്രധാന വിവരങ്ങൾ
ജില്ല: പത്തനംതിട്ട; ബ്ലോക്ക്: റാന്നി

വിസ്തീർണ്ണം                      :30.72 ച. കി. മീ.
ജനസംഖ്യ 	                :15481
പുരുഷൻമാർ 	                :7661
സ്ത്രീകൾ 	                         :7820
ജനസാന്ദ്രത 	                 :504
സ്ത്രീ : പുരുഷ അനുപാതം 	 :1021
മൊത്തം സാക്ഷരത 	   :96.61
സാക്ഷരത (പുരുഷൻമാർ ) :97.26
സാക്ഷരത (സ്ത്രീകൾ ) 	  :95.97
Source : Census data 2001 

മുൻ പ്രസിഡന്റുമാർ
പി.എ.ചാക്കൊ
സി.വി.തോമസ്
അഡ്വ. എ.എസ്.സൈമൺ
കെ.എസ്സ്.മത്തായി
ജോർജ്ജി
എലനിയാമ്മ ഷാജി
ജോർളി മാത്യു
ജേക്കബ് മാത്യു
മെഴ്സി പാണ്ടിയത്ത്

 ഗ്രാമ പഞ്ചായത്ത് വാർഡുകൾ 
ഈ ഗ്രാമപഞ്ചായത്തിൽ 13 വാർഡുകളാണുള്ളത്. 
ജനപ്രതിനിധികൾ(2010)
പ്രസിഡന്റ്: മെഴ്സി പാണ്ടിയത്ത്
വൈസ് പ്രസിഡന്റ് :ബി.സുരേഷ്

 വാർഡ് നമ്പർ  വാർഡിന്റെ പേർ  വാർഡ് മെമ്പർ 1 നെല്ലിക്കമൺ   മേഴ്സി പാണ്ടിയത്ത്      2ചവറം പ്ലാവ്  സിന്ധു ഗോപാലൻ3മണ്ണാരത്തറ  മറിയാമ്മ4വലിയകാവ് സുനിൽ ജോൺ5 ഈട്ടിച്ചുവട്  മാത്യു ജോർജ്ജ്         6 പുള്ളോലി  ജോളി ബാബു         7അങ്ങാടി ടൗൺ ബിന്ദു വളയനാട്ട്      8കരിംകുറ്റി  ആഷാ തോമസ്        9മേനാംതോട്ടം  ബേബി കുര്യാക്കോസ്        10പുല്ലൂപ്രം   സുരേഷ്.ബി      11 വരവൂർ  വിവിൻ മാത്യൂ        12പൂവന്മല  ഇന്ദിര ഗോപിനാഥൻ           13പുല്ലമ്പള്ളി   ശോശാമ്മ     

ജനപ്രതിനിധികൾ(2015)

പ്രസിഡന്റ്: മാത്യു (ബാബു പുല്ലാട്ട്) 
വൈസ് പ്രസിഡന്റ് :ദീനാമ്മ സെബാസ്റ്റ്യൻ

 വാർഡ് നമ്പർ  വാർഡിന്റെ പേർ  വാർഡ് മെമ്പർ 1 നെല്ലിക്കമൺ   മാത്യു (ബാബു പുല്ലാട്ട്)     2ചവറം പ്ലാവ്  സിനി ഏബ്രഹാം 3മണ്ണാരത്തറ   ഷിബു സാമുവേൽ4വലിയകാവ് ദീനാമ്മ സെബാസ്റ്റ്യൻ5 ഈട്ടിച്ചുവട്  അന്നമ്മ (കൊച്ചുമോൾ പൂവത്തൂർ)         6 പുള്ളോലി   പി എം ഷംസുദ്ദീൻ          7അങ്ങാടി ടൗൺ സുരേഷ് ബി (സുരേഷ് ഹോട്ടൽ)      8കരിംകുറ്റി  അൻസു എബ്രഹാം (കൈപ്പുഴ)        9മേനാംതോട്ടം  പ്രീതാ         10പുല്ലൂപ്രം    ശാരിക       11 വരവൂർ   അനിത        12പൂവന്മല   ആഷാ റ്റി തമ്പി            13പുല്ലമ്പള്ളി   സോണി മാത്യു      

പ്രധാന സ്ഥലങ്ങൾ
 റാന്നി അങ്ങാടി പഞ്ചായത്തിന്റെ തെക്കു ഭാഗത്തു കൂടി പമ്പാനദി ഒഴുകുന്നു.
 മേനാതോട്ടം, പുളിമുക്ക്,പി.ജെ.ടി/മാർതോമ ആശുപത്രിപ്പടി ജംഗ്ഷൻ, പുല്ലൂപ്രം, നെല്ലിക്കമൺ, പൂവന്മല, വരവൂർ, തോട്ടുപുറം എന്നിവയാണ് പ്രധാന സ്ഥലങ്ങൾ.
 പുല്ലൂപ്രത്തും നെല്ലിക്കാമണ്ണിലും പോസ്റ്റ് ഓഫീസുകൾ ഉണ്ട്.
 പുല്ലൂപ്രം, ഉന്നക്കാവ്, നെല്ലിക്കമൺ, ഈട്ടിച്ചുവട് എന്നിവിടങ്ങളിൽ ബ്രാഞ്ച് പോസ്റ്റോഫീസുകളും ആങ്ങാടിയിൽ സബ് പോസ്റ്റോഫീസും ഉണ്ട്. ഒരു  പഞ്ചായത്തു മിനി സ്റ്റേഡിയവും ഉണ്ട്.
വില്ലേജ് ഓഫീസ്, പഞ്ചായത്ത് ഓഫീസ്, സമഗ്ര ശിശുവികസന ഓഫീസ്, എന്നീ സ്ഥാപനങ്ങൾ റാന്നി പേട്ടയിൽ സ്ഥിതിചെയ്യുന്നു. 
റാന്നി ആർ. ടി. ഓ ഓഫീസ് പുളിമുക്കിലാണ്.

അതിരുകൾ
തെക്ക്‌ - പമ്പാനദി
വടക്ക് -വലിയകാവ് വനം, കോട്ടയം ജില്ലയിലെ മണിമല ഗ്രാമപഞ്ചായത്ത് എന്നിവ
കിഴക്ക് - റാന്നി പഴവങ്ങാടി ഗ്രാമപഞ്ചായത്ത്
പടിഞ്ഞാറ് - അയിരൂർ ഗ്രാമപഞ്ചായത്ത്, കൊറ്റനാട് ഗ്രാമപഞ്ചായത്ത് എന്നിവ

പ്രധാന മലകൾ
കരിങ്കുറ്റി മല,തൃക്കോമല,പൂവന്മല
 സ്ഥിതിവിവരക്കണക്കുകൾ(2001) 
 വിസ്തീർണ്ണം(ച.കി.മി) വാർഡുകൾ ആൾ താമസമുള്ള ആകെ വീടുകൾ ആകെ വീടുകൾ ആകെ പുരുഷന്മാർ ആകെ സ്ത്രീകൾ ആകെ ജനസംഖ്യ ജനസാന്ദ്രത സ്ത്രീ പുരുഷ അനുപാതം സാക്ഷരരായ പുരുഷന്മാർ സാക്ഷരരായ സ്ത്രീകൾ ആകെ സാക്ഷരത 30.72 13 - - 7661 7820 15581 504 1021 97.26 95.97 96.61
ആകെ ഭൂവിസ്തൃതി:2073.94ഹെൿറ്റർ; കൃഷിയുള്ളത്:1830.42 ഹെൿറ്റർ.

ആരോഗ്യമേഖല
സർക്കാർ പ്രാഥമിക ആരോഗ്യ കേന്ദ്രം നെല്ലിക്കമണ്ണിൽ പ്രവർത്തിക്കുന്നു. ഈട്ടിച്ചുവട്, പുല്ലൂപ്രം എന്നിവിടങ്ങളിൽ കുടുംബക്ഷേമ കേന്ദ്രങ്ങൾ ഉണ്ട്. സ്വകാര്യമേഖലയിൽ (ക്നാനായ മെഡിക്കൽ മിഷൻ ആശുപത്രി, മേനാതോട്ടം, അങ്ങാടി, റാന്നി ; മാർത്തോമ്മാ മെഡിക്കൽ മിഷൻ ആശുപത്രി, അങ്ങാടി, റാന്നി )രണ്ടു ആശുപത്രികളും പ്രവർത്തിച്ചു വരുന്നു. ഗവ.ആയുർവ്വേദ ആശുപത്രി ചെട്ടിമുക്കിൽ സ്ഥിതി ചെയ്യുന്നു. ഈട്ടിച്ചുവട് ഒരു മൃഗാശുപത്രിയുമുണ്ട്.

ഗതാഗതം
റാന്നി - വെണ്ണിക്കുളം റോഡ്, റാന്നി - ചെറുകോൽപ്പുഴ റോഡ്, റാന്നി-വലിയകാവു റോഡ്, റാന്നി - മല്ലപ്പള്ളി റോഡ് തുടങ്ങിയവയാണു റാന്നി അങ്ങാടി പഞ്ചായത്തിൽക്കൂടി പോകുന്ന പ്രധാന റോഡുകൾ.
കൂടാതെ താഴെപ്പറയുന്ന റോഡുകളും ഈ പഞ്ചായത്തിൽക്കൂടെ പോകുന്നു.
തോട്ടുപുറം-പൂവന്മല റോഡ്
വൃന്ദാവനം-മുക്കുഴി റോഡ്
റാന്നി-മല്ലപ്പള്ളി റോഡ്
ഏഴോലി റോഡ്
കുലക്കുറ്റി റോഡ്
മണ്ണാറത്തറ റോഡ്
തൃക്കോമല റോഡ്
പൊന്തൻപുഴ ഫോറസ്റ്റ് റോഡ്
റാന്നി ബൈപ്പാസ്
പുളിമുക്ക്-ഉന്നക്കാവ് റോഡ്
പേരൂർച്ചാൽ-വട്ടമല- പൊടിപ്പാറ റോഡ്
വട്ടമല - തോട്ടുപുറം റോഡ്
പമ്പാ നദിക്കരയിൽ ഒരു പഴയ ബോട്ടുജെട്ടി സ്ഥിതിചെയ്യുന്നുണ്ട്.

ഗവണ്മന്റ് ഓഫീസുകൾ
സമഗ്ര ശിശുവികസന സേവന പദ്ധതി,ഓഫീസ്
അങ്ങാടി, വില്ലേജ് ഓഫീസ്
അങ്ങാടി, പഞ്ചായത്ത് ഓഫീസ്
ആർ.ടി.ഒ. ഓഫീസ്
വാട്ടർ അഥോറിറ്റി പമ്പ് ഹൗസ്
കൃഷിഭവൻ
വില്ലേജ് എക്സ്റ്റെൻഷൻ ഓഫീസ്
അങ്ങാടി പോസ്റ്റ് ഓഫീസ് 689674
പുല്ലൂപ്രം പോസ്റ്റ് ഓഫീസ്
ഉന്നക്കാവ് പോസ്റ്റ് ഓഫീസ്
നെല്ലിക്കമൺ പോസ്റ്റ് ഓഫീസ്
പുളിമുക്ക് ബോട്ട് ജെട്ടി

റാന്നി-ആങ്ങാടി ഗ്രാമപഞ്ചായത്തിലെ ഗവണ്മെന്റ് /എയ്ഡഡ് വിദ്യാഭ്യാസ സ്ഥാപനങ്ങൾ
അങ്ങാടി പഞ്ചായത്തിൽ രണ്ടു സർക്കാർ സ്കൂളുകളേയുള്ളു. സ്വകാര്യ മേഖലയിൽ ആണു ഭൂരിപക്ഷം സ്കൂളുകളും
ഹയർ സെക്കന്ററി
എബെനേസർ എച്ച്. എസ്. എസ്. ഈട്ടിച്ചുവട് (ക്ലാസുകൾ: 5-12)
ഹൈസ്കൂളുകൾ
പി.സി.എച്ച്.എസ്. പുല്ലൂപ്രം (ക്ലാസുകൾ: 5-10)
പ്രൈമറി സ്ക്കൂളുകൾ
ഗവ.യു.പി.സ്കൂൾ.വരവൂർ,റാന്നി(ക്ലാസുകൾ: 1-7)
സെന്റ് തോമസ്.യു പി എസ്.അങ്ങാടി.(ക്ലാസുകൾ: 5-7)
ഗവ.എൽ.പി.എസ്.പുല്ലൂപ്രം.(ക്ലാസുകൾ: 1-4)
എൻ.എം.എൽ.പി.എസ്.മണ്ണാരത്തറ(ക്ലാസുകൾ: 1-4)
എം.റ്റി.എൽ.പി.എസ്.പൂവന്മല(ക്ലാസുകൾ: 1-4)
എം.റ്റി.എൽ.പി.എസ്.വളകൊടികാവ്(ക്ലാസുകൾ: 1-4)
എൻ.എം.എൽ.പി.എസ്.പുല്ലമ്പള്ളി(ക്ലാസുകൾ: 1-4)
എം.റ്റി.എൽ.പി.എസ്.കടവുപുഴ(ക്ലാസുകൾ: 1-4)
എൻ.എം.എൽ.പി.എസ്. ഊട്ടുപാറ(ക്ലാസുകൾ: 1-4)
എൻ.എം.എൽ.പി ഏഴോലി (ക്ലാസുകൾ 1-4)

ബാങ്കുകളും ധനകാര്യ സ്ഥാപനങ്ങളും
സ്റ്റേറ്റ് ബാങ്ക് ഓഫ് ട്രാവൻകൂർ, അങ്ങാടി
അങ്ങാടി സർവീസ് സഹകരണ ബാങ്ക് (സ്ഥാപിതം-1948), അങ്ങാടി ജങ്ഷനിൽ സ്ഥിതിചെയ്യുന്നു.
ഫെഡറൽ  ബാങ്ക്, നെല്ലിക്കമൺ

ഗ്രന്ഥശാലകൾ
പി.ജെ.റ്റി.മെമ്മോറിയൽ പബ്ലിൿ ലൈബ്രറി.അങ്ങാടി
ഗ്രാമസേവിനി ലൈബ്രറി,നെല്ലിക്കമൺ

വിനോദം/സംഘടന
ഉപാസന സിനിമാ തിയേറ്റർ
റാന്നിഫാസ്

പൊതുജനസേവനാർഥമുള്ള മറ്റു സ്ഥാപനങ്ങൾ
ഗാസ് ഏജൻസി, റേഷൻ കടകൾ(വരവൂർ, പുല്ലൂപ്രം, അങ്ങാടി, നെല്ലിക്കമൺ, )
മത-സാംസ്കാരിക രംഗം
അമ്പലങ്ങൾ(പുല്ലൂപ്രം ശ്രീകൃഷ്ണസ്വാമി ക്ഷേത്രം, ശാലീശ്വരം ക്ഷേത്രം) 
ക്രിസ്ത്യൻ ദേവാലയങ്ങൾ: ക്നാനായ സഭയുടെ വല്യപള്ളി, സെന്റ് മെരീസ് ചർച്ച്, അങ്ങാടി, സെന്റ് മേരീസ് മഠം അങ്ങാടി, കാതൊലിക് ചർച്ച് വരവൂർ, മാർതോമാ പള്ളി, വരവൂർ, പൂവന്മല, നസ്റേത്ത് മർത്തോമ ഈട്ടിച്ചുവട്എന്നിവ പ്രധാന പള്ളികളാണ്. 
മുസ്ലിം ദേവാലയങ്ങൾ: റാന്നി പേട്ടയിൽ മുസ്ലിം പള്ളി സ്ഥിതിചെയ്യുന്നു.

അവലംബം

http://www.trend.kerala.gov.in  
Census data 2001
റാന്നി താലൂക്ക് ഡയറക്ടറി


വർഗ്ഗം: പത്തനംതിട്ട ജില്ലയിലെ ഗ്രാമപഞ്ചായത്തുകൾ